Գրանդ Լեյք (Կոլորադո)

Գրանդ Լեյք, փոքր քաղաք է ԱՄՆ-ի Կոլորադո նահանգի Գրանդ վարչական շրջանում։ Ըստ 2010 թվականի մարդահամարի բնակչությունը կազմում է 471 մարդ։ Հիմնադրված լինելով 1881 թվականին՝ Գրանդ Լեյքը գտնվում է ծովի մակարդակից 2551 մետր բարձրության վրա և իր անունն ստացել է այն լճի անունից, որի ափերին տեղակայված է։ Գրանդ Լեյք լիճը համարվում է Կոլորադոյի ամենամեծ ջրային տարածքը։ Գրանդ Լեյք քաղաքը սկզբնապես կազմակերպություն է եղել և զբաղվել է Լուլու, Թելլեր և Գեզքիլ քաղաքների հանքափորերին պարեն մատակարարելով, բայց այսօր այն տուրիստական վայր է Ռոքի Մաունթին ազգային այգու արևմտյան մասում, որը երեք կողմերից շրջապատում է լիճն ու քաղաքը։ 1882-1888 թվականներին Գրանդ Լեյքը եղել է Գրանդ վարչական շրջանի կառավարության նստավայրը։ Այն իրավական կարգավիճակ է ստացել 1944 թվականի հունիսի 23-ին։

Աշխարհագրություն 
Գրանդ Լեյքը տեղակայված է Գրանդ վարչական շրջանի հյուսիսարևելյան մասում  (40.250493, -105.824323).: ԱՄՆ-ի Ռութ 34 (U.S. Route 34 (Trail Ridge Road)) մայրուղին քաղաքի արևմտյան մասից ձգվում է դեպի հյուսիս՝ Ռոքի Մաունթին ազգային այգի, և 72 կմ ոլորվում Էսթես այգու լեռներով։ Դեպի հարավ-արևմուտք ճանապարհը 24 կիլոմետր ձգվում է դեպի Գրենբի։

Համաձայն Միացյալ Նահանգների մարդահամարի բյուրոյի քաղաքի ողջ տարածքը կազմում է 2.7 կմ2։

Կլիմա 
Իր դիրքի պատճառով Գրանդ Լեյքը ունի մերձարկտիկական կլիմա տարվա մեջ միջինը 49 օր տևացող վեգետացիայի շրջանով։ Գիշերը սառն է լինում նույնիսկ ամառային ամիսներին և միայն երեք ամսի է 10 °C-ից բարձր տաքություն գրանցվում։

Գրանդ լիճ 
Գրանդ լիճը համարվում է Կոլորադոյի ամենամեծ և ամենախոր լիճը, ինչպես նաև Կոլորադո գետի ակունքը։

Գրանդ Լեյք Յաթ ակումբը մասնավոր է, որը հյուրընկալում է նավային մրցաշարեր։ Լճի վրա կան նաև հանրային և մասնավոր նավամատույցներ, նավեր և նավակներ։

Հայտնի բնակիչներ 
Թիմ Ալեն

Մարվին Ջոն Հիմեյեր

Պատկերասրահ

Ծանոթագրություններ

Արտաքին հղումներ 
Town of Grand Lake official website
Detailed map from CDOT
Grand Lake Chamber of Commerce 

ԱՄՆ-ի քաղաքներ
1879 թվականին հիմնադրված բնակավայրեր